**XBID – 2. val proširenja i promjene u vremenu otvaranja proizvoda od 1. siječnja 2019. godine**

**Od početka rada povezanog XBID unutardnevnog tržišta, protrgovano je više od 6,3 milijuna naloga. Dodatno proširenje XBID-a na druge zemlje očekuje se na ljeto 2019. Usklađivanje otvaranja proizvoda od 1. siječnja 2019. godine bit će komunicirano od strane operatora prijenosih sustava na lokalnoj razini.**

Članovi XBID-a sa zadovoljstvom potvrđuju da XBID nastavlja raditi sa stabilnošću i da je od pokretanja projekta u lipnju uspješno protrgovano preko 6,3 milijuna naloga. XBID sustav za povezivanje tržišta se koristi već gotovo 6 mjeseci.

Pripreme za drugi val, za koji se očekuje da počne s radom 2019. godine, su u tijeku. U drugi val su uključene sljedeće zemlje: Bugarska, Hrvatska, Češka, Mađarska, Poljska, Rumunjska i Slovenija, zajedno s već operativnim zemljama s kojima graniče. Granice koje će sudjelovati u drugom valu biti će potvrđene u proljeće 2019. godine.

U skladu sa ACER-ovom odlukom br. 04/2018 od 24. travnja 2018. godine, za vremena otvaranja i zatvaranja proizvoda prekozonskog unutardnevnog trgovanja, očekuje se da će vrijeme otvaranja proizvoda biti promijenjeno na 15:00 CET, D-1. Mnoge od navedenih promjena očekuju se s 1. siječnjem 2019. godine. U regijama za izračun kapaciteta (CCR) gdje metodologija izračuna kapaciteta još nije odobrena, datum provedbe bit će najkasnije 30 dana nakon odobrenja koje donosi nacionalno regulatorno tijelo. Pojedinosti o vremenu i raspoloživim kapacitetima, uključujući i razloge u slučaju da se prekozonski kapaciteti mogu objaviti tek nakon otvaranja proizvoda, operatori prijenosnog sustava na razini CCR-a dostavljaju zasebno.